**Maria-Elisabeth Schaeffler-Thumann** (o.s. ?; vuosina 1963–2014 sukunimenä *Schaeffler*; vuodesta 2014 *Schaeffler-Thumann* ; s. 17. elokuuta 1941, Praha, Böömin ja Määrin protektoraatti, Natsi-Saksa) on saksalainen perijätär, liikenainen ja miljardööri.

Hän omistaa yhdessä poikansa Georg F. W. Schaefflerin kanssa Schaeffler Groupin, joka on maailman suurimpia kuulalaakerien ja koneiden osien valmistaja. Maria-Elisabeth Schaeffler otti vastuun yhtiöstä hänen miehensä Georg Schaefflerin kuoltua vuonna 1996; yhtiön oli hänen miehensä ja tämän Wilhelm-veli perustaneet vuonna 1946. Vuonna 2008 Schaeffler Group valtasi rengas- ja autososajätti Continental AG:n velkarahoitetulla 15 miljardin dollarin kaupalla. Autokaupan elvyttyä talouskriisin jälkeen, Continentalin osakkeiden arvo voimistui vahvasti. Maria-Elisabeth ja Georg omistivat maaliskuussa 2018 46 prosenttia Continentalista, jonka menestys on ollut varallisuuden kasvun päätekijä.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 274. rikkaimmaksi ihmiseksi ja 27. rikkaimmaksi naiseksi. Tuolloin hänen varallisuutensa oli 6,3 miljardia dollaria. Hänen poikansa omistusosuus perheyhtiö Schaeffler Groupista on nelinkertainen ja sijoitus miljardöörilistallakin korkeammalla (maailmanlistan 31. sijalla, omistusten arvo $25.3 mrd. USD).

Prahassa vuonna 1941 syntynyt Maria-Elisabeth pakeni hieman ennen toisen maailmansodan loppua vuonna 1945 vanhempiensa mukana Wieniin. Hän opiskeli lääketiedettä Wienin yliopistossa vuosina 1960–1963. Hän tapasi 22-vuotiaana ensimmäisen miehensä, liikemies Georg Schaefflerin, solmi avioliiton vuonna 1963 ja muutti tämän luokse. Schaefflerin perheen nuorempi lapsi (Christian) menehtyi kylpyhuoneessa leikin yhteydessä sattuneen onnettomuuden seurauksena. Oltuaan pitkään leski, Maria-Elisabeth Schaeffler solmi uuden avioliiton vuonna 2014 Saksan teollisuusliiton (Bundesverband der Deutschen Industrie, BDI) aiemman johtajan, kanssaan samanikäisen Jürgen Thumannin kanssa. Maria-Elisabeth Schaeffler-Thumann asuu Saksan Herzogenaurachissa ja on saanut kaupungin kunniakansalaisuuden. Hänellä on ollut runsaasti talouselämän johtotehtäviä useissa pörssiyrityksissä. Hänet on palkittu lukuisilla saksalaisilla ja kansainvälisillä tunnustuksilla.

Lähteet
-------

1. 1 2  Übernahmen: Heißer Reifen  21.7.2008. Der Spiegel, spiegel.de. Viitattu 4.4.2018. (saksaksi)
2. 1 2  Firmen-Patriarchin Maria-Elisabeth Schaeffler-Thumann wird 75  11.8.2016. cio.de. Viitattu 4.4.2018. (saksaksi)
3. 1 2  Maria-Elisabeth and Georg Schaeffler. Net Worth: $26.1 Billion  omaisuusarvio Forbesilta 7/2017. The Richest, therichest.com. Viitattu 4.4.2018. (englanniksi)
4. 1 2 3 4  Jens Hartmann: Porträt: Sie wählt den Wirbelsturm  27.1.2009. Die Welt, welt.de. Viitattu 4.4.2018. (saksaksi)
5. 1 2 3 4  274. Maria-Elisabeth Schaeffler-Thumann. Real Time Net Worth — as of 4/4/18: $6.2 B. 2018 Billionaires Net Worth — as of 3/6/18: $6.3 B (Maailman (dollari)miljardöörien listan sija 274)  6.3.2018. Forbes, forbes.com. Viitattu 4.4.2018. (englanniksi)
6. 1 2  Armin Mahler & Janko Tietz: Spiegel-Gespräch: "Die Zukunft falsch eingeschätzt"  23.3.2009. Der Spiegel, spiegel.de. Viitattu 4.4.2018. (saksaksi)
7. 1 2  The World's Billionaires List (Maailman (dollari)miljardöörit, naiset)  6.3.2018. Forbes, forbes.com. Viitattu 4.4.2018. (englanniksi)
8. ↑  Maria-Elisabeth Schaeffler-Thumann. Gesellschafterin der Schaeffler Gruppe (pdf)  2/2018. Continental AG, continental-corporation.com. Viitattu 4.4.2018. (englanniksi)
9. ↑  Lillian Siewert: Maria-Elisabeth Schaeffler: Taktikerin mit eiserner Disziplin  päivitetty 31.3.2015. web.de. Viitattu 4.4.2018. (saksaksi)
10. ↑  Doppel-Geburtstag: Das Ehepaar Schaeffler-Thumann wird 75  18.8.2016. rp-online.de. Viitattu 4.4.2018. (saksaksi)
11. 1 2  Company Overview of Schaeffler Technologies AG & Co. KG; Executive Profile: Maria-Elisabeth Schaeffler-Thumann bloomberg.com. Viitattu 4.4.2018. (englanniksi)

Aiheesta muualla
----------------

* Bloomberg Billionaires Index: #291 Maria-Elisabeth Schaeffler $5.81B  (englanniksi) (bloomberg.com)
* Die Schaefflers weiterhin die reichsten Deutschen (3.9.2015) (saksaksi) (stern.de)
* A global company that rose from a brilliant idea (Arkistoitu – Internet Archive) (englanniksi) (groupenp.com)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |